b'\n_START_ARTICLE_\nNewarilainen kirjaimisto\n_START_PARAGRAPH_\nNewarilainen kirjaimisto (newariksi \xe0\xa4\xaa\xe0\xa5\x8d\xe0\xa4\xb0\xe0\xa4\x9a\xe0\xa4\xb2\xe0\xa4\xbf\xe0\xa4\xa4 \xe0\xa4\xa8\xe0\xa5\x87\xe0\xa4\xaa\xe0\xa4\xbe\xe0\xa4\xb2 \xe0\xa4\xb2\xe0\xa4\xbf\xe0\xa4\xaa\xe0\xa4\xbf, pracalita nep\xc4\x81la lipi) on brahmi-kirjoituksesta kehittynyt abugida-tyyppinen kirjoitusj\xc3\xa4rjestelm\xc3\xa4, jota k\xc3\xa4ytet\xc3\xa4\xc3\xa4n p\xc3\xa4\xc3\xa4asiassa newarin kielen kirjoittamiseen. My\xc3\xb6s bengalia, hindi\xc3\xa4, maithilia, nepalia ja sanskritia on kirjoitettu Nepalissa newarilaisella kirjaimistolla._NEWLINE_Newarin p\xc3\xa4\xc3\xa4kirjaimisto on nykyisin devanagari, mutta newarilaisen kirjaimiston k\xc3\xa4ytt\xc3\xb6\xc3\xa4 on pyritty viime aikoina lis\xc3\xa4\xc3\xa4m\xc3\xa4\xc3\xa4n. Suurin osa nuorista newarin puhujista ei kuitenkaan osaa lukea newarilaisilla kirjaimilla kirjoitettua teksti\xc3\xa4._NEWLINE_Kirjaimistolla ei ole omaa koodia ISO 15924 -standardissa. Newarilaisten kirjaimien lis\xc3\xa4\xc3\xa4misest\xc3\xa4 ISO/IEC 10646 -standardiin on tehty ehdotus vuonna 2012.'